S-721/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. desember 2017, á hendur G-kk-þgf M-kk-þgf H-kk-þgf, kt. 000000-0000, Lyngmóa 4, Selfossi, fyrir fíkniefnalagabrot, með því að hafa fimmtudaginn 19. október 2016, að Kögurseli 5 í Reykjavík, haft í vörslum sínum í sölu- og dreifingarskyni 16 kannabisplöntur og 164,77 g af kannabislaufum og 346,49 g af marijúana, og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 16 kannabisplöntum, 164,77 g af kannabislaufum og 346,49 g af marijúana, 4 loftsíum, 7 lömpum, 7 spennubreytum og 2 viftum, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í apríl 1982. Samkvæmt framlögðu sakavottorði, dagsettu 11. desember 2017, hefur hann í þrígang gengist undir sektarrefsingu með lögreglustjórasátt vegna fíkniefnalagabrots.

Með hliðsjón af sakarefni þessa máls og umfangi þeirra ávana- og fíkniefna sem tilgreind eru í ákæru þykir refsing ákærða hæfilega ákveðin fangelsi í 90 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 16 kannabisplöntur, 164,77 g af kannabislaufum, 346,49 g af marijúana, 4 loftsíur,7 lampar, 7 spennubreytar og 2 viftur, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Ó-kk-ef K-kk-ef E-kk-ef lögmanns, 105.400 krónur, að meðtöldum virðisaukaskatti, og 162.246 krónur í annan sakarkostnað.

Af hálfu ákæruvaldsins flutti málið G-kk-nf Þ-kk-nf S-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf M-kk-nf H-kk-nf, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 16 kannabisplöntur, 164,77 g af kannabislaufum, 346,49 g af marijúana, 4 loftsíur, 7 lampar, 7 spennubreytar og 2 viftur.

Ákærði greiði málsvarnarþóknun skipaðs verjanda síns, Ó-kk-ef K-kk-ef E-kk-ef lögmanns, 105.400 krónur og 162.246 krónur í annan sakarkostnað.

L-kvk-nf R-kvk-nf S-kvk-nf